Daarektarri ittaanaan WMO, Obbo Asfaawu Laggasaa sirna eebba pirojektota adda addaa Sanbata darbe Godina Shawaa Kaabaa, aanaalee Jiddaafi Waacaaleetti geggeeffamerratti haasawa taasisaniin akka jedhinitti, waldichi keessumaa bishaan qulqulluu waliin ga'uu, misooma qabeenya uumamaafi eegumsa naannawaa, pirojektota fayyaafi barnoota idileefi alidileerratti hundaa'uun jiruufi jireenya ummata naannichaa fooyyessuuf ijibbaata walirraa hincinne gochaa jira.
